钦定古今图书集成/理学汇编/字学典/第105卷 > 释元雅
## 钦定古今图书集成/理学汇编/字学典/第105卷 > 释元雅

按《宣和书谱》“释元雅，不载于传。好古喜学于科斗小
篆，各为千文，以隶书识其侧。其科斗小篆”，笔意淳古，
而隶书复洒然不恶，亦不谬于用心也。且隶书生于
篆，而篆法又祖科斗，推本而言，则字字固有源流，不
容妄作。元雅者既以隶而求篆，又缘篆而作科斗，则
其知所本矣。复于每体各为千字，则又见所学进修
而该备，欤今御府所藏科斗篆一二体《千字文》。